“เย็นทั่วหล้า มหาสงกรานต์”  คึกคักจนวันสุดท้าย จุฬาลงกรณ์ 5
บรรยากาศวันสุดท้ายของ “เย็นทั่วหล้า มหาสงกรานต์” ประจำปี 2566 ภายใต้คอนเซปต์ “Defining Your Thainess” ณ บริเวณซอยจุฬาลงกรณ์ 5 (ถนนอุทยาน 100 ปี) สะท้อนอัตลักษณ์ รากเหง้าวัฒนธรรมความเป็นไทย ส่งต่อแก่นักท่องเที่ยวผ่านเอกลักษณ์งานประเพณีสงกรานต์ 5 ภูมิภาค เพื่อกระตุ้นท่องเที่ยวในประเทศ หนุนรายได้หมุนเวียน 1.8 หมื่นล้านบาทโดยประชาชนทยอยมาจับจ่ายสินค้าผลิตภัณฑ์ภูมิปัญญาท้องถิ่น โดยเฉพาะอาหารพื้นบ้าน ไม่ว่าจะเป็นขนมจีน หมูอบสมุนไพร(สูตรฮ่องเต้) พร้อมชมการแสดง ศิลปวัฒนธรรมพื้นบ้านคุณมลสุชาติ พ่องระรื่น (ผู้ประกอบการที่เข้าร่วมกิจกรรม) เผยว่า เย็นทั่วหล้า มหาสงกรานต์ อยากให้จัดอีกทุกๆ ปี เพราะพ่อค้าแม่ค้าผู้ประกอบการได้นำเสนอผลิตภัณฑ์ภูมิปัญญาท้องถิ่นและทำให้เป็นที่รู้จักแก่พี่น้องประชาชนกันอย่างแพร่หลาย จึงอยากเชิญชวนร่วมงานเย็นทั่วหล้า มหาสงกรานต์ สำหรับวันนี้เป็นวันสุดท้ายของงาน มาชมผลงานดีดีของฝีมือคนไทยด้านคุณอุไร เบญจรงค์ ( ร้านค้าที่เข้าร่วมกิจกรรม ททท.) เผยอีกว่า สำหรับวันนี้เป็นวันสุดท้ายอยากเชิญชวนพี่น้องชาวไทยมาร่วมกิจกรรมดีดี ของ ททท. เย็นทั่วหล้า มหาสงกรานต์ทั้งนี้เจ้าหน้าที่ดูแลความปลอดภัยมีการดูแลอย่างเข้มงวด ทั้งอำนวยความสะดวก ตลอดงานให้แก่พี่น้องประชาชน ภายใต้มาตรการป้องกันโควิด-19 และได้ความร่วมมือจากพี่น้องประชาชนเป็นอย่างดี ไม่ว่าจะเป็นสวมหน้ากากอนามัยและฉีดสเปรย์แอลกอฮอล์นอกจากนี้ ททท. ยังสนับสนุนการจัดกิจกรรมสงกรานต์ในพื้นที่ต่างๆ อาทิ งาน Water Festival 2023 เทศกาลวิถีน้ำ...วิถีไทย 2566 ระหว่างวันที่ 13-16 เมษายนนี้ สำหรับผู้ที่สนใจสามารถติดตามรายละเอียดเพิ่มเติมได้ที่ Facebook : Amazing Thailand หรือสอบถามข้อมูลเพิ่มเติม Call Center 1672 Travel Buddy